**OBRAZEC ŠT. 12**

**OSNUTEK POGODBE**

S pregledom osnutka POGODBE se ponudnik seznani z njenimi določili.

**Republika Slovenija**

**Urad Vlade RS za oskrbo in integracijo migrantov**

Cesta v Gorice 15, 1000 Ljubljana

ki ga zastopa mag. Katarina Štrukelj, direktorica

Davčna številka: 36389633

Matična št.: 2516250000

Številka računa: SI 56 01100-6300109972

(v nadaljnjem besedilu: naročnik)

in

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

ki ga zastopa,\_\_\_\_\_\_\_\_\_\_\_\_\_\_\_\_\_\_,

ID za DDV: \_\_\_\_\_\_\_\_\_\_\_\_\_\_\_\_\_\_\_\_,

Matična številka: \_\_\_\_\_\_\_\_\_\_\_\_\_\_\_\_,

Številka računa:\_\_\_\_\_\_\_\_\_\_\_\_\_\_\_\_\_.

(v nadaljnjem besedilu: prodajalec)

sklepata naslednjo

**POGODBO O IZVEDBI JAVNEGA NAROČILA »IZVAJANJE OKOLJU PRIJAZNIH STORITEV ČIŠČENJA V OBJEKTIH IN IZPOSTAVAH AZILNEGA DOMA, INTEGRACIJSKIH HIŠAH, OBJEKTA V SEŽANI TER STANOVANJA V LJUBLJANI«**

**ŠT. C1542-21-\_\_\_\_\_\_\_**

**1. člen**

Pogodbene stranke uvodoma ugotavljajo da:

* je naročnik izvedel odprt postopek javnega naročanja v skladu s 40. členom Zakona o javnem naročanju (Uradni list RS, št. 91/15 in 14/18; v nadaljnjem besedilu: ZJN-3);
* se pogodba sklepa z izvajalcem, ki je bil izbran kot ekonomsko najugodnejši ponudnik na osnovi odločitve o oddaji javnega naročila št. 430-29/2021/\_\_ z dne \_\_\_\_\_\_\_, v izvedenem postopku po objavi obvestila o naročilu na Portalu javnih naročil z oznako št. \_\_\_\_\_\_\_\_\_\_\_\_\_ z dne \_\_\_\_\_\_\_\_\_\_\_;
* se s to pogodbo stranki dogovorita o medsebojnih pravicah in obveznostih glede predmeta pogodbe;
* je predračun št. \_\_\_\_\_\_\_\_\_\_ z dne \_\_\_\_\_\_\_\_\_\_\_ priloga in sestavni del te pogodbe;
* sta dokumentacija za pripravo ponudbe za oddajo javnega naročila št. 430-29/2021/4 z dne \_\_\_\_\_\_\_\_ in ponudbena dokumentacija izvajalca št. \_\_\_\_\_\_\_\_\_\_ z dne \_\_\_\_\_\_\_\_ osnovi za tolmačenje predmetne pogodbe.

**2. člen**

Predmet javnega naročila je izvajanje okolju prijaznih storitev čiščenja v objektih in izpostavah azilnega doma, integracijskih hišah, objekta v Sežani ter stanovanja v Ljubljani na lokacijah:

- Cesta v Gorice 15, 1000 Ljubljana (Azilni dom),

- Kotnikova 8a, 1000 Ljubljana (Izpostava azilnega doma),

- Blekova vas 60, 1370 Logatec (Izpostava azilnega doma),

- Vide Pregarčeve 36, 1000 Ljubljana (Integracijska hiša Ljubljana) in

- Makedonska ulica 33, 2000 Maribor (Integracijska hiša Maribor),

- Skladiščna ulica 1, 6210 Sežana (Objekt v Sežani),

- Cesta v Gorice 23, 1000 Ljubljana (Stanovanje v Ljubljani).

Kvaliteta in obseg storitev morata ustrezati zahtevam iz ponudbene dokumentacije javnega naročila in specifikacijah.

Pogodbeni stranki se dogovorita, da je pogodbeni obseg storitev okviren in se tekom pogodbe prilagaja sprotnim potrebam in razpoložljivim finančnim sredstvom naročnika.

Naročnik si pridržuje pravico do spremembe rednega mesečnega čiščenja, obsega režijskih ur (kjer so te predvidene v ponudbenem predračunu) in realizacije generalnega čiščenja na podlagi dejanskih potreb ob predhodnem pisnem naročilu in lokacij glede na dejanske potrebe, prioritete, ceno in razpoložljiva proračunska sredstva.

Za čiščenje Objekta v Sežani ni znan pričetek izvajanja čiščenja. V primeru, da čiščenje ne bo potrebno, se ne bo izvajalo, oziroma, če bo čiščenje že v izvajanju, in bo ugotovljeno, da ni več potrebe po tem, se bo izvajanje čiščenja prekinilo.

Rok za vzpostavitev čiščenja Objekta v Sežani je največ 7 dni od pisnega obvestila naročnika, v katerem bo izražena potreba po čiščenju. Pred pričetkom izvedbe čiščenja mora ponudnik - izvajalec v 7 dneh od pisnega obvestila naročnika, v katerem bo izražena potreba po čiščenju, naročniku obvezno predložiti seznam čistilk, ki bodo izvajali storitev

Naročnik si v skladu s 95. členom ZJN-3 pridržuje pravico do spremembe te pogodbe med njeno veljavnostjo, če bo med izvajanjem storitev prišlo do okoliščin, ki ji naročnik ni mogel predvideti (na primer sprememba terminskega plana oziroma dinamike izvajanja storitev). O spremembah pogodbeni stranki skleneta aneks k pogodbi.

**Opis predmeta javnega naročila in zahteve naročnika iz drugega poglavja dokumentacije v zvezi z oddajo javnega naročila (v nadaljevanju: specifikacija) je priloga in sestavni del te pogodbe.**

**3. člen**

Lokacije objektov, terminski plan oziroma dinamika izvajanja storitev, opis storitev, določila za uporabo čistil in higiensko papirnatih proizvodov, struktura cene, način zaračunavanja storitev, posebnosti glede na lokacije in ostale zahteve naročnika, so opisane v specifikacijah iz prejšnjega člena te pogodbe.

**4. člen**

Izvedene storitve in higiensko papirnati proizvodi ter čistila, ki jih izvajalec uporabi pri izvajanju storitev, morajo ustrezati temeljnim okoljskim zahtevam iz razpisne dokumentacije skladno z Uredbo o zelenem javnem naročanju (Uradni list RS, št. 51/17, 64/19; v nadaljevanju: Uredba).

Izvajalec mora na zahtevo naročnika v času veljavnosti pogodbe dokazati, da površinsko aktivne snovi v dobavljenem blagu izpolnjujejo zahteve glede biološke razgradljivosti iz Uredbe (ES) št. 648/2004 Evropskega parlamenta in Sveta z dne 31. marca 2004 o detergentih in njenih sprememb.

Izvajalec iz objektivnih razlogov (ukinitev oz. zamenjava čistila na trgu, novo bolj učinkovito čistilo ...) v času trajanja pogodbe določen artikel lahko zamenja z drugim artiklom, ki ustreza zahtevam Uredbe in ostalim tehničnim zahtevam naročnika. Izvajalec mora naročniku posredovati obrazložitev za menjavo artikla ter dokumentacijo v skladu z Uredbo, iz katere je razvidno, da artikel ustreza zahtevam Uredbe oziroma zahtevani kvaliteti*.*

V kolikor izvajalec ne bo izpolnjeval pogodbenih obveznosti na način, predviden v tej pogodbi*,* si naročnik pridržuje pravico do odstopa od pogodbe. V tem primeru je izvajalec dolžan naročniku povrniti vso škodo.

Dodatne zahteve, ki jih mora izvajalec upoštevati glede čistil in higiensko papirnatih proizvodov so opisane v specifikaciji iz 2. člena te pogodbe.

**5. člen**

Cene iz ponudbenega predračuna, ki je priloga in sestavni del te pogodbe, so izražene v eurih (EUR) ter so brez DDV fiksne in vključujejo vse stroške, povezane z realizacijo predmeta pogodbe.

Izvajalec zagotavlja, da bo storitve po predmetni pogodbi zaračunaval naročniku po ceni navedeni v ponudbenem predračunu. Sprememba davčnega statusa ponudnika (presežen znesek 50.000,00 EUR v obdobju zadnjih 12 mesecev) v času izvajanja pogodbenih obveznosti ne bo vplivala na ponudbeno ceno, temveč le na izvajalčevo dolžnost v zvezi z obračunavanjem in plačevanjem DDV. /upošteva se v primeru, da izvajalec v ponudbenem predračunu ni obračunal DDV, ker v času oddaje ponudbe ni bil zavezanec za DDV/

**6. člen**

*/izpolni se v fazi sklepanja pogodbe/*

Okvirna dvoletna pogodbena vrednost brez DDV je \_\_\_\_\_\_\_\_\_\_\_\_\_ EUR, 22% davek na dodano vrednost znaša\_\_\_\_\_\_\_\_\_\_ EUR. Skupna okvirna dvoletna pogodbena vrednost znaša \_\_\_\_\_\_\_\_\_\_\_\_ EUR z DDV.

**7. člen**

Naročnik bo izvajalca pred začetkom izvajanja del uvedel v delo, tako, da ga bo seznanil s pogoji dela.

Naročnik zagotavlja:

* da bodo naročnikovi skrbniki pogodb, ki so določeni v 21. členu te pogodbe, izvajalca uvedli v delo (na podlagi dogovora se bo izvedla uvedba v delo za vse lokacije ali za vsako lokacijo posebej v terminu, ki ga bo določil skrbnik pogodbe, kjer bo skrbnik pogodbe izvajalca seznanil s posebnostmi na posamezni lokaciji, režimom čiščenja in hišnega reda ter ostalimi pogoji za delo);
* dostop do lokacije prostorov, kjer se izvajajo storitve čiščenja,
* vodo in električno energijo za izvajanje storitve čiščenja,
* prostor za shranjevanje čistilnih sredstev, delovnih pripomočkov, papirno sanitarnega materiala in delovno garderobo osebja, če je to na posamezni lokaciji tehnično mogoče.

Izvajalec se obvezuje, da bo za izvajanje storitev, ob uvedbi v delo, skrbniku pogodbe podal opis tehnologije čiščenja v skladu s standardi, ki jo bo uporabljal na objektih (dnevno, tedensko, mesečno in generalno čiščenje), s katerim bo zagotovil čiščenje v skladu z zahtevami iz tehnične specifikacije. Opisal bo način zagotavljanja ustreznega nadzora nad tehnologijo in kvaliteto storitev čiščenja, navedel s kakšno kadrovsko zasedbo in tehnološko opremo in v kakšnem časovnem obsegu bo izvajal storitev čiščenja na objektih. Izvajalec bo določil način vodenja mesečnih evidenčnih listov za prisotnost na objektih, opravljene storitve in porabo sanitarno higienskih pripomočkov.

**8. člen**

Izvajalec proračunskemu uporabniku zaračuna opravljene storitve rednega mesečnega čiščenja (z vključenim generalnim čiščenjem) enkrat mesečno, na podlagi obojestransko podpisanega delovnega naloga, ki mora biti priložen k računu in mora izkazovati: datum in lokacijo opravljene storitve, mesec opravljanja storitve, količino m² površin, vrsto opravljene storitve, čitljivo izpisano ime in priimek izvajalca in čitljivo izpisano ime in priimek pooblaščene osebe naročnika. Delovni nalog mora izkazovati poleg navedenega še število urnih postavk (ločeno dnevne, nedeljske, praznične in nočne ure) ter količino in vrsto nameščenih higiensko papirnatih in sanitarno potrošnih proizvodov.

V redno mesečno čiščenje je vključeno generalno čiščenje in ga bo izvajalec izvedel 2x letno po predhodnem dogovoru s proračunskim uporabnikom. Izvajalec tega generalnega čiščenja posebej ne zaračuna, saj je le-to vključeno v ceno rednega mesečnega čiščenja. Izvajalec mora po izvršeni storitvi podati obojestransko podpisani delovni nalog, iz katerega bosta razvidna opis in količina (m² izvršenega generalnega čiščenja za vsak objekt posebej).

**Obseg opravljenih storitev** (izmere m2 dejansko očiščenih prostorov oz. število ur) se ugotovi na podlagi izvedenih del in na podlagi obojestransko podpisanih mesečnih delovnih nalogov, kateri bodo predstavljali osnovo za izstavitev in izplačilo računov.

Izvajalec proračunskemu uporabniku zaračuna opravljene storitve generalnega čiščenja na podlagi pisnega naročila naročnika in obojestransko podpisanega delovnega naloga. Delovni nalog za opravljeno storitev mora biti priložen k računu in mora izkazovati: datum in lokacijo opravljene storitve, količino m² (izmere) in vrsto opravljene storitve, čitljivo izpisano ime in priimek izvajalca in čitljivo izpisano ime in priimek pooblaščene osebe naročnika.

Dodatne zahteve, ki jih mora izvajalec upoštevati glede načina zaračunavanja in izstavitve računa so opisane v specifikaciji iz 2. člena te pogodbe.

**Količine, ki so navedene v predračunu so okvirne in se prilagajajo dejanskim potrebam naročnika. Naročnik ni zavezan naročiti vseh količin, navedenih v predračunu.**

**9. člen**

Izvajalec bo do petega dne v mesecu za izvedene storitve v preteklem mesecu skladno z Zakonom o opravljanju plačilnih storitev za proračunske uporabnike (Uradni list RS, št. 77/16 in 47/19; v nadaljnjem besedilu: ZOPSPU-1) izdal elektronski račun (E-račun).

Na e-računu mora biti obvezno navedena številka pogodbe, na podlagi katerega se račun izstavlja. E-računu mora biti v elektronski obliki priložen delovni nalog iz prejšnjega člena.

E-račun bo naročnik plačal 30. dan od dneva uradnega prejema pravilno izstavljenega računa, potrjenega s strani naročnika. V primeru reklamacije se e-račun zavrne, izvajalec ga predloži ponovno po uspešno rešeni reklamaciji, plačilo pa se izvede 30. dan po ponovnem prejemu.

Rok plačila začne teči naslednji dan po prejemu računa, ki je podlaga za izplačilo. Če zadnji dan roka sovpada z dnem, ko je po zakonu dela prost dan oziroma v plačilnem sistemu TARGET ni opredeljen kot plačilni dan, se za zadnji dan roka šteje naslednji delavnik oziroma naslednji plačilni dan v sistemu TARGET.

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (izvajalec) v tej pogodbi pooblašča Urad Vlade Republike Slovenije za oskrbo in integracijo migrantov, da na podlagi potrjenega računa s strani \_\_\_\_\_\_\_\_\_\_\_\_\_\_\_\_\_\_\_\_\_ (glavnega izvajalca) za opravljene storitve neposredno plačuje podizvajalcu.*

*Izvajalec mora e-računu priložiti račun podizvajalca, ki ga je predhodno potrdil.*

V primeru zamude plačila lahko izvajalec zahteva plačilo zakonskih zamudnih obresti.

**10. člen**

Izvajalec se obvezuje, da bo storitve izvajal skladno s pogoji razpisne dokumentacije, skladno s specifikacijami in zahtevami proračunskega uporabnika in morebitnimi dogovori med pogodbenima strankama. S prostori in opremo, ki je predmet te pogodbe, bo ravnal po načelih dobrega gospodarja.

Izvajalec se obvezuje, da bo storitve izvajal kakovostno, s skrbnostjo dobrega strokovnjaka oz. po pravilih stroke, skladno z veljavnimi tehničnimi normami in standardi, ki veljajo za to področje.

Izvajalec se obvezuje, da bo med opravljanjem pogodbenih obveznosti v prostorih proračunskega uporabnika poskrbel za spoštovanje predpisov s področja varstva okolja, požarne varnosti ter za izvajanje predpisanih ukrepov, potrebnih za zagotovitev varnosti in zdravja delavcev pri delu v skladu z veljavno zakonodajo. Izvajalec bo spoštoval delovnopravno in socialno zakonodajo, ki velja v Evropski uniji in Republiki Sloveniji. Izvajalec se obvezuje, da bo delo organiziral tako, da ne bo moten delovni proces naročnika.

Izvajalec se obvezuje, da bo prevzel vso materialno odgovornost za morebitno škodo, ki bi nastala zaradi malomarnega, nekvalitetnega ali nerednega izvajanja storitev.

Izvajalec se obvezuje, da bo vzpostavil sistem nadzora kakovosti nad prevzetim delom oz. opravljenimi storitvami. Nadzor nad izvajanjem čiščenja poslovnih prostorov bo izvajal naročnik, izvajalec pa mora imeti vzpostavljen sistem nadzora kakovosti nad opravljenimi pogodbenimi storitvami.

**11. člen**

Izvajalec se obvezuje, da bo storitve izvajal z zadostnim številom strokovno usposobljenih delavcev (čistilci/čistilke) ter, da bo zagotavljal čim večjo stalnost kadrovske zasedbe. S spremembami pisno in vnaprej seznanja naročnika.

Delavci morajo biti v rednem delovnem razmerju pri izvajalcu oziroma podizvajalcu, morajo biti cepljeni proti hepatitisu A in B ter tetanusu in morajo govoriti slovenski jezik. Naročnik si pridržuje pravico, da kadarkoli v času veljavnosti pogodbe preveri dejansko stanje, izvajalec pa se obvezuje, da bo na poziv naročnika predložil ustrezna dokazila.

Izvajalec se obvezuje, da bo najkasneje ob podpisu pogodbe naročniku dostavil seznam delavcev, ki bodo sodelovali pri izvajanju pogodbe. Za Objekt v Sežani izvajalec predloži seznam čistilk najmanj 7 dni po pozivu za izvajanje čiščenja tega objekta.

Ob morebitni zamenjavi delavcev bo moral izvajalec naročnika pravočasno pisno obvestiti o zamenjavi delavcev, in sicer največ 10 dni pred zamenjavo oz. neposrednim izvajanjem del po tej pogodbi in mu posredovati ustrezen seznam delavcev. Vstop v objekte na lokacijah opredeljenih v specifikacijah iz 2. člena te pogodbe bo omogočen samo delavcem, ki bodo na seznamu oziroma bodo vnaprej napovedani s strani izvajalca.

Vsi delavci, ki bodo izvajali storitve, morajo imeti ustrezna zaščitna sredstva, obleko, priponko z imenom in priimkom. Med zaščitna sredstva morajo biti vključeni po potrebi oz. odvisno od lokacije izvajanja del tudi gumijaste rokavice, gumijasti škornji in zaščitne maske. Po potrebi mora izvajalec zagotoviti zaščitno oblačilo (skafander) za enkratno uporabo in nitritne rokavice za enkratno uporabo. Na lokacijah bodo zaradi posebnosti in specifičnosti posameznih prostorov v oddelku, delavci predhodno seznanjeni z zahtevami in pogoji naročnika (npr. dezinfekcija, uporaba in ločevanje posebnih krp, vlažno brisanje, uporaba ustreznih dezinfekcijskih čistil skladno z navodili proizvajalca, itd.). Izvajalec bo moral delavcem, ki bodo opravljali storitve čiščenja, posredovati jasna navodila za doziranje čistil, ki so potrebna za izvajanje storitev čiščenja.

Delavci, ki bodo izvajali storitve po tej pogodbi, so dolžni upoštevati navodila naročnika.

Dodatne kadrovske zahteve, ki jih morajo izvajalec in delavci upoštevati, so opisane v specifikaciji iz 2. člena te pogodbe.

**12. člen**

Če izvajalec na lokaciji izvajanja storitev ne bo zagotovil čiščenja skladno z določenim tedenskim terminom čiščenja v okviru specifikacij iz 2. člena te pogodbe, ima proračunski uporabnik pravico za vsako uro, ko delavca na delovnem mestu ni, zaračunati pogodbeno kazen v višini 10,00 EUR-ov. Pogodbena kazen se za odsotnost, ki je krajša od ene ure, sorazmerno preračuna glede na čas, ko delavca ni na delovnem mestu.

Če izvajalec ne bo izvedel generalnega čiščenja, ki je vključeno v redno mesečno čiščenje v roku, ki ga naročnik določi v naročilu, ima proračunski uporabnik pravico za vsak dan zamude tega roka zaračunati pogodbeno kazen v višini 3% od vrednosti rednega mesečnega čiščenja iz ponudbenega predračuna za posamezno lokacijo z vključenim DDV.

Če izvajalec ne bo izvedel čiščenja na podlagi dejanskih potreb po predhodnem pisnem naročilu (generalno čiščenje, ki ni zajeto v rednem mesečno čiščenje in čiščenje na podlagi dejanskih potreb) v roku, ki ga naročnik določi v naročilu, ima proračunski uporabnik pravico za vsak dan zamude tega roka zaračunati pogodbeno kazen v višini 3% od vrednosti storitev čiščenja, na podlagi postavke dejanskih potreb iz ponudbenega predračuna za posamezno lokacijo z vključenim DDV*.*

Pogodbena kazen se zaračunava za vsak dan zamude, ko bi storitev morala biti opravljena. V primeru, da je storitev po naročilu – izven rednega mesečnega čiščenja, se pogodbena kazen zaračuna za vsak dan zamude od datuma določnega v naročilu.

Proračunski uporabnik v primeru zamude roka za odpravo napak pogodbe pri izvedbi storitev za vsak dan zamude izvajalcu zaračuna pogodbeno kazen v višini 10% od mesečne vrednosti nekvalitetno oz. neustrezno opravljenih storitev iz ponudbenega predračuna z vključenim DDV.

Izvajalec se strinja, da lahko proračunski uporabnik terjatev iz naslova morebitne zaračunane pogodbene kazni pobota s finančnimi obveznostmi po pogodbi.

Pogodbeni stranki sta soglasni, da v primeru zamude z izpolnitvijo izvajalca ob sprejemu izpolnitve proračunski uporabnik ni dolžan izvajalca posebej obvestiti o pridržanju pravice do obračuna pogodbene kazni, temveč se pogodbena kazen obračuna v skladu z določili pogodbe brez obvestila.

Če izvajalec delno ali v celoti ne izpolni svoje obveznosti po tej pogodbi proračunski uporabnik izvajalcu zaračuna pogodbeno kazen v višini 10% od neizpolnjene okvirne dvoletne pogodbene vrednosti z vključenim DDV.

**13. člen**

V primeru nekvalitetno opravljene storitve ali neustreznega obsega opravljenih storitev (delno izvedene ali neizvedene storitve) bo naročnik izvajalcu reklamacijo sporočil v roku 2 dni po telefonu in pisno po elektronski pošti. Izvajalec je dolžan reklamirano storitev odpraviti najkasneje naslednji dan od posredovanega pisnega obvestila o reklamaciji. Šteje se, da je reklamacija s strani naročnika sporočena, ko jo naročnik pisno (po elektronski pošti) posreduje izvajalcu oz. predstavniku izvajalca. Izvajalec bo reklamacije sprejemal na elektronski naslov: \_\_\_\_\_\_\_\_\_\_\_\_\_\_\_\_\_\_ in telefon: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_. */izpolni se v fazi sklepanja pogodbe/*

V primeru, da so v enem mesecu sporočene več kot tri reklamacije ima naročnik pravico zaračunati pogodbeno kazen v višini 10% od vrednosti rednega mesečnega čiščenja iz ponudbenega predračuna za posamezno lokacijo z vključenim DDV.

V primeru, da izvajalec ne bo izvajal storitev ali ne bo izvajal storitev kakovostno kot se je zavezal s to pogodbo in se kršitve ponavljajo, lahko naročnik unovči garancijo za dobro izvedbo del.

V navedenih primerih si naročnik pridržuje pravico, da storitve opravi na račun izvajalca, ali nekvalitetno opravljene storitve ali neustreznega obsega opravljenih storitev ne plača ali pa odstopi od pogodbe.

**14. člen**

Izvajalec se obveže, da bo najkasneje v 8 (osmih) dneh po obojestranskem podpisu pogodbe, za zavarovanje dobre izvedbe pogodbenih obveznosti predložil naročniku kavcijsko zavarovanje zavarovalnice oz. bančno garancijo za dobro izvedbo pogodbenih obveznosti po vzorcu iz razpisne dokumentacije javnega naročila (v nadaljevanju garancija za dobro izvedbo pogodbenih obveznosti), v višini 5% od skupne pogodbene vrednosti z DDV iz 5. člena te pogodbe, to je \_\_\_\_\_\_\_\_\_ EUR */Izpolni se v fazi sklepanja pogodbe/*. Garancija za dobro izvedbo pogodbenih obveznosti mora veljati še najmanj 30 dnipo preteku veljavnosti pogodbe.

Predložitev garancije za dobro izvedbo pogodbenih obveznosti je pogoj za veljavnost pogodbe. Če izvajalec v roku, navedenem v prvem odstavku tega člena, ne predloži garancije za dobro izvedbo pogodbenih obveznosti, se šteje, da pogodba ni veljavna, naročnik pa bo uveljavil finančno zavarovanje za resnost ponudbe. Garancijo za dobro izvedbo pogodbenih obveznosti ima naročnik pravico unovčiti v primeru, da izvajalec ne bo pravočasno in pravilno izpolnjeval svojih pogodbenih obveznosti.

**15. člen**

*/izpolni se v fazi sklepanja pogodbe/*

*/upoštevati, če ponudnik nastopa s podizvajalcem-i/*

Izvajalec pri izvajanju te pogodbe nastopa s podizvajalcem(-a/-i)*/ustrezno navesti/*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ za\_\_\_\_\_\_\_\_\_\_\_\_\_. */navesti naziv in naslov vseh podizvajalcev/.*

Podizvajalec\_\_\_\_\_\_\_\_\_\_\_\_\_\_\_\_\_ */navesti naziv/* zahteva neposredno plačilo z izjavo »Podatki o podizvajalcu, izjava v zvezi z neposrednim plačilom in izjava podizvajalca o izpolnjevanju zahtev«. Izvajalec pooblašča uporabnika, da na podlagi računa, potrjenega s strani izvajalca, izvede neposredno plačilo podizvajalcu.

Podizvajalec \_\_\_\_\_\_\_\_\_\_\_\_\_\_\_\_\_ */navesti naziv/* ne zahteva neposrednega plačila z izjavo »Podatki o podizvajalcu, izjava v zvezi z neposrednim plačilom in izjava podizvajalca o izpolnjevanju zahtev«. V skladu z Zakonom o javnem naročanju, bo naročnik po zaključku pogodbe izvajalca pozval, da pošlje naročniku svojo pisno izjavo in pisno izjavo podizvajalca, da je podizvajalec prejel plačila za del predmeta javnega naročila, ki ga je podizvajalec izvedel neposredno povezano s predmetom javnega naročila. Izvajalec mora navedeno poslati najpozneje v 60 dneh od plačila zadnjega računa naročnika izvajalcu. V primeru, da izvajalec naročniku v navedenem roku ne posreduje izjav iz tega odstavka, naročnik Državni revizijski komisiji poda predlog za uvedbo postopka o prekršku iz 2. točke prvega odstavka 112. člena ZJN-3.

Obrazci »Izjava o predložitvi ponudbe« (s podatki o udeležbi podizvajalca) in »Podatki o podizvajalcu, izjava v zvezi z neposrednim plačilom« so v prilogi pogodbe.

Izvajalec se zavezuje, da bo v primeru morebitne zamenjave podizvajalca ali vključitve novega podizvajalca, v 5 dneh po spremembi, o tem podal pisni predlog oziroma obvestilo naročniku, kateremu bo priložil vsa potrebna dokazila. Naročnik poda soglasje ali zavrnitev skladno s četrtim odstavkom 94. člena ZJN-3 v roku 10 dni od prejema predloga oziroma obvestila izvajalca.

Če uporabnik ugotovi, da dela izvaja podizvajalec, za katerega ni dal pisnega soglasja, lahko odstopi od pogodbe.

**16. člen**

Izvajalec zagotavlja, da se bo seznanil z določbami hišnega reda, glede pravil gibanja in obvezne prijave prihoda in odhoda službi varovanja, da je s temi določbami seznanil delavce, ki bodo izvajali pogodbena dela, ter da bo spoštoval in varoval vse podatke, ki mu bodo posredovani vezano na izvajanje pogodbenih del ter da bodo vsi delavci, ki bodo izvajali pogodbena dela, spoštovali hišni red in spoštovali ter varovali vse podatke, ki jim bodo posredovani vezano na izvajanje pogodbenih del.

Izvajalec zagotavlja, da bo upošteval določbe Kodeksa ravnanja uslužbencev Urada Vlade Republike Slovenije za oskrbo in integracijo migrantov in vseh ostalih oseb, ki delujejo na področju mednarodne zaščite, do prosilcev za mednarodno zaščito in oseb s priznano mednarodno zaščito in s temi določbami seznanil delavce, ki bodo izvajali pogodbena dela.

Hišni red za posamezno lokacijo oz. objekt in Kodeks ravnanja uslužbencev Urada Vlade Republike Slovenije za oskrbo in integracijo migrantov in vseh ostalih oseb, ki delujejo na področju mednarodne zaščite, do prosilcev za mednarodno zaščito in oseb s priznano mednarodno zaščito bo izvajalec prejel pred podpisom pogodbe.

**17. člen**

Izvajalec zagotavlja, da ne bo obljubil, ponudil ali dal nedovoljenega darila ali druge nedovoljene koristi v skladu z Zakonom o integriteti in preprečevanju korupcije (Uradni list RS, št. 69/11 – uradno prečiščeno besedilo in 158/20), posredno ali neposredno po kateremkoli funkcionarju, uslužbencu ali drugemu zaposlenemu v vladi ali drugem državnem organu (službi, oddelku, agenciji) oziroma katerikoli politični stranki ali kandidatu politične stranke z namenom podkupovanja, da bi tako napeljeval takega funkcionarja, uslužbenca ali drugega zaposlenega, stranko ali kandidata k zlorabi svojega položaja ali k vplivanju na katerikoli zakon ali odločitev vlade ali drugega pristojnega organa tako, da bi s tem pridobil posel, obdržal posel, sklenil posel pod ugodnejšimi pogoji ali usmeril posle k izvajalcu ali kateremukoli hčerinskemu podjetju ali drugemu povezanemu podjetju.

Pogodbeni stranki soglašata, da je pogodba v primeru, da kdo v imenu ali na račun druge pogodbene stranke (izvajalca), predstavniku ali posredniku organa ali organizacije iz javnega sektorja obljubi, ponudi ali da kakšno nedovoljeno korist za:

* pridobitev posla ali
* za sklenitev posla pod ugodnejšimi pogoji ali
* za opustitev dolžnega nadzora nad izvajanjem pogodbenih obveznosti ali
* za drugo ravnanje ali opustitev, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku organa, posredniku organa ali organizacije iz javnega sektorja, drugi pogodbeni stranki ali njenemu predstavniku, zastopniku, posredniku;

nična.

**18. člen**

Naročnik bo po izteku vsakih šest mesecev od sklenitve te pogodbe preveril ali je na dan tega preverjanja pri izvajalcu ali podizvajalcu izpolnjena ena ali več naslednjih okoliščin:

1.  da izvajalec ali njegov podizvajalec ne izpolnjuje obveznih dajatev in drugih denarnih nedavčnih obveznosti v skladu z zakonom, ki ureja finančno upravo, ki jih pobira davčni organ v skladu s predpisi države, v kateri ima sedež, ali predpisi države naročnika, če vrednost teh neplačanih zapadlih obveznosti na dan preverjanja znaša 50 eurov ali več. Šteje se, da izvajalec ali njegov podizvajalec ne izpolnjuje obveznosti iz prejšnjega stavka tudi, če na dan preverjanja ni imel predloženih vseh obračunov davčnih odtegljajev za dohodke iz delovnega razmerja za obdobje zadnjih petih let do dne preverjanja;

2. da je izvajalec ali njegov podizvajalec izločen iz postopkov oddaje javnih naročil zaradi uvrstitve v evidenco gospodarskih subjektov z negativnimi referencami.

**19. člen**

V primeru ugotovljene izpolnitve okoliščine iz prejšnjega člena bo naročnik v roku petih dni o tem obvestil izvajalca in takoj, vendar najkasneje 30 dni od poteka roka za preverjanje iz prvega odstavka prejšnjega člena, začel nov postopek javnega naročanja.

**20. člen**

Ta pogodba je sklenjena pod razveznim pogojem, ki se, v primeru izpolnitve okoliščin iz 18. člena ter ob upoštevanju prejšnjega člena, uresniči z dnem sklenitve nove pogodbe o izvedbi javnega naročila za predmetno naročilo. O datumu sklenitve nove pogodbe bo naročnik obvestil izvajalca.

**21. člen**

*/izpolni se v fazi sklepanja pogodbe/*

Skrbnik pogodbe s strani naročnika je: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Skrbnik te pogodbe za izvajalca je: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (ime in priimek), \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (e-mail), \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (telefon).

**22. člen**

Pogodba je sklenjena, ko jo podpišeta obe pogodbeni stranki in prične veljati z izpolnitvijo obveznosti izvajalca iz prvega odstavka 14. člena te pogodbe za obdobje 24 mesecev oziroma do porabe sredstev okvirne pogodbene vrednosti.

Pogodba se lahko izjemoma podaljša za obdobje do končne odločitve in veljavnosti pogodbe v novem postopku izbire ponudnika za naročilo, ki je predmet te pogodbe.

Naročnik si pridržuje pravico do odpovedi pogodbe, v kolikor v sprejetem proračunu nima zagotovljenih zadostnih pravic porabe. Naročnik lahko odpove pogodbo z enomesečnim odpovednim rokom, ki začne teči od prejema pisnega obvestila, posredovanega izvajalcu s priporočeno pošto.

Naročnik si pridržuje pravico, da ne naroča storitev po pogodbi v breme proračunov prihodnjih let, dokler za ta namen nima zagotovljenih pravic porabe v posebnem delu proračuna.

V primeru, da se bodo zaradi večjih potreb sredstva okvirne pogodbene vrednosti izčrpala pred potekom obdobja veljavnosti pogodbe, lahko naročnik v primeru, da bo imel zagotovljena finančna sredstva, z izvajalcem, na podlagi 1. točke prvega odstavka 95. člena ZJN-3, sklene aneks k pogodbi, za povečanje okvirne pogodbene vrednosti za največ 30 %, v primeru izčrpanja slednje vrednosti, pa pogodba preneha veljati ne glede na njeno obdobje veljavnosti oziroma v primeru neizčrpanosti z dnem veljavnosti.

Pogodba preneha veljati, če je naročnik seznanjen, da je pristojni državni organ ali sodišče s pravnomočno odločitvijo ugotovilo kršitev delovne, okoljske ali socialne zakonodaje s strani izvajalca ali njegovega podizvajalca.

Naročnik lahko, ne glede na določila Obligacijskega zakonika, odstopi od pogodbe v naslednjih okoliščinah:

* javno naročilo je bilo bistveno spremenjeno, kar terja nov postopek javnega naročanja;
* v času oddaje javnega naročila je bil izvajalec v enem od položajev, zaradi katerega bi ga naročnik moral izključiti iz postopka javnega naročila, pa s tem dejstvom naročnik ni bil seznanjen v postopku javnega naročila;
* zaradi hudih kršitev obveznosti iz Pogodbe o Evropski uniji - PEU (UL C št. 326 z dne 26. 10. 2012), Pogodbe o delovanju Evropske unije - PDEU (UL C št. 326 z dne 26. 10. 2012) in ZJN-3, ki jih je po postopku v skladu z 258. členom PDEU ugotovilo Sodišče Evropske unije, javno naročilo ne bi smelo biti oddano izvajalcu.

**23. člen**

Vse spore iz te pogodbe bosta pogodbeni stranki reševali sporazumno, če do sporazuma ne pride, bo spore reševalo stvarno pristojno sodišče v Ljubljani.

Pogodbeni stranki se dogovorita, da bosta pri tolmačenju posameznih določb pogodbe uporabljali OZ.

V primeru, če med realizacijo te pogodbe nastanejo spremembe v statusu izvajalca se vse obveznosti iz te pogodbe prenesejo na njegove pravne naslednike.

Morebitne spremembe in dopolnitve te pogodbe so veljavne le, če so sklenjene v pisni obliki kot dodatek k pogodbi.

Pogodba je sestavljena v petih enakih izvodih, od katerih prejme naročnik štiri izvode, izvajalec pa en izvod.

..........................., dne \_\_\_\_\_\_\_\_\_\_ Ljubljana, dne \_\_\_\_\_\_\_\_\_\_\_\_\_\_

Izvajalec: Naročnik:

REPUBLIKA SLOVENIJA

................……………….. URAD VLADE RS ZA OSKRBO IN INTEGRACIJO MIGRANTOV

(naziv )

...………………........…… …..………………………..

(ime in priimek podpisnika) (ime in priimek podpisnika)

…………………………… ………………………………….

(naziv podpisnika) (naziv podpisnika)